อาวาระ

อาวาระ (Awara-shi) เป็นนครที่ตั้งอยู่ทางเหนือสุดในจังหวัดฟูกูอิ ประเทศญี่ปุ่น มีขนาดพื้นที่ทั้งหมด sqmi มีจำนวนประชากร ณ วันที่ 1 เมษายน ค.ศ. 2025 ประมาณ 25,956 คน มีความหนาแน่นของประชากร 222 คนต่อตารางกิโลเมตร อาวาระเป็นเมืองหนึ่งในไม่กี่แห่งในประเทศญี่ปุ่นที่ชื่อเมืองเขียนด้วยอักษรฮิรางานะ อาวาระเป็นเมืองที่มีชื่อเสียงในด้านรีสอร์ตอนเซ็งและน้ำพุร้อนธรรมชาติ

**ภูมิศาสตร์**
ทะเลสาบคิตางาตะ
นครอาวาระตั้งอยู่ทางตอนเหนือสุดของจังหวัดฟูกูอิ มีอาณาเขตทางทิศเหนือติดกับจังหวัดอิชิกาวะ และทิศตะวันตกเฉียงเหนือติดกับทะเลญี่ปุ่น มีนครซากาอิล้อมรอบทางทิศตะวันออก ทิศใต้ และทิศตะวันตก

**เทศบาลข้างเคียง**
 จังหวัดฟูกูอิ
** นครซากาอิ- จังหวัดอิชิกาวะ
** นครคางะ

**ภูมิอากาศ**
นครอาวาระมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่อบอุ่นและชื้น และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในอาวาระอยู่ที่ 14.2 °C ปริมาณน้ำฝนเฉลี่ยทั้งปีอยู่ที่ 2,481 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.8 °C และต่ำสุดในเดือนมกราคมอยู่ที่ประมาณ 2.8 °C

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของอาวาระมีจำนวนสูงสุดในราว ค.ศ. 2000 และลดลงนับตั้งแต่นั้นเป็นต้นมา

**ประวัติศาสตร์**
อาวาระเคยเป็นส่วนหนึ่งของแคว้นโบราณที่ชื่อแคว้นเอจิเซ็ง ต่อมาในยุคเอโดะ พื้นที่แห่งนี้ถูกแบ่งออกเป็นแคว้นศักดินาฟูกูอิ แคว้นศักดินามารูโอกะ และแคว้นศักดินานิชิโอะ
หลังจากการปฏิรูปเมจิ ได้มีการจัดระเบียบให้พื้นที่แห่งนี้เป็นส่วนหนึ่งของอำเภอซากาอิในจังหวัดฟูกูอิ มีการพัฒนาพื้นที่แห่งนี้ขึ้นเป็นอาวาระอนเซ็งตั้งแต่เดือนมิถุนายน ค.ศ. 1884 ต่อมาเมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 จึงได้มีการจัดตั้งเมืองคานาซุและหมู่บ้านอาวาระ อิอิ สึโบเอะ โฮโซโรงิ โยชิซากิ คิตางาตะ และฮนโจ หมู่บ้านอาวาระได้รับการยกฐานะเป็นเมืองอาวาระในเดือนกุมภาพันธ์ ค.ศ. 1935 หมู่บ้านอิอิ สึโบเอะ โฮโซโรงิ และโยชิซากิ ได้ถูกผนวกรวมเข้ากับเมืองคานาซุในเดือนตุลาคม ค.ศ. 1954 หมู่บ้านคิตางาตะและฮนโจได้ถูกผนวกรวมเข้ากับเมืองอาวาระในเดือนมีนาคม ค.ศ. 1955 ได้เกิดเหตุการณ์ไฟไหม้ในพื้นที่ส่วนใหญ่ของอาวาระอนเซ็งในเดือนเมษายน ค.ศ. 1956 และในวันที่ 1 มีนาคม ค.ศ. 2004 เมืองอาวาระและคานาซุได้ควบรวมเข้าด้วยกันเพื่อจัดตั้งนครอาวาระ

**การเมืองการปกครอง**
ศาลาว่าการนครอาวาระ
นครอาวาระมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครที่มาจากการเลือกตั้งเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน

**เศรษฐกิจ**
เศรษฐกิจของอาวาระมีความหลากหลาย โดยที่มีบทบาทสำคัญคือภาคเกษตรกรรมและอุตสาหกรรมการท่องเที่ยวซึ่งมีศูนย์อยู่ที่อาวาระอนเซ็ง นอกจากนี้ อาวาระยังเป็นที่ตั้งสำนักงานใหญ่ของบริษัทฮิตาจิโซเซ็งฟูกูอิ (Hitachi Zosen Fukui Corporation) ซึ่งเป็นผู้ผลิตเครื่องอัดไฮดรอลิก

**การศึกษา**
นครอาวาระมีโรงเรียนที่สังกัดเทศบาลนครอาวาระ ได้แก่ โรงเรียนประถม 7 แห่ง โรงเรียนมัธยมต้น 2 แห่ง และมีโรงเรียนมัธยมปลาย 1 แห่งที่สังกัดคณะกรรมการการศึกษาจังหวัดฟูกูอิ- โรงเรียนมัธยมปลาย
** โรงเรียนมัธยมปลายคานาซุ (金津高校)- โรงเรียนมัธยมต้น
** โรงเรียนมัธยมต้นอาวาระ (芦原中学校)
** โรงเรียนมัธยมต้นคานาซุ (金津中学校)- โรงเรียนประถม
** โรงเรียนประถมอาวาระ (芦原小学校)
** โรงเรียนประถมฮนโจ (本荘小学校)
** โรงเรียนประถมโฮโซโรงิ (細呂木小学校)
** โรงเรียนประถมอิอิ (伊井小学校)
** โรงเรียนประถมคานาซุ (金津小学校)
** โรงเรียนประถมคานาซุฮิงาชิ (金津東小学校)
** โรงเรียนประถมคิตางาตะ (北潟小学校)

**การขนส่ง**

**รถไฟ**
 20px บริษัทรถไฟญี่ปุ่นตะวันตก (JR West): โฮกูริกุชิงกันเซ็ง
** สถานี: อาวาระอนเซ็ง- 18px รถไฟเอจิเซ็ง: สายมิกูนิอาวาระ
** สถานี:จังหวัดฟูกูอิ – บันเด็ง – อาวาระยูโนมาจิ- 18px ฮาปิไลน์ฟูกูอิ
** สถานี:อาวาระอนเซ็ง – โฮโซโรงิ – อูชิโนยะ

**ทางหลวง**
 8- 305- 265

**ความสัมพันธ์ระหว่างประเทศ**
 China นครเช่าซิง มณฑลเจ้อเจียง ประเทศจีน เมืองมิตรภาพ

**สิ่งที่น่าสนใจในท้องถิ่น**
 อาวาระอนเซ็ง- อุทยานกึ่งแห่งชาติเอจิเซ็ง-คางะไคงัง- แหล่งโบราณสถานโยชิซากิโกโบ

**อ้างอิง**

**แหล่งข้อมูลอื่น**
 เว็บไซต์ทางการของนครอาวาระ ja

หมวดหมู่:นครในจังหวัดฟูกูอิ